जनता भवन आव गिबि मन्थ्रि नि दैदेननाय आव मन्थ्रि आफाद नि केबिनेट नि सावरायलायनाय जायो।  सावरायलायनायनि उनाव मन्थ्रि रन्जित दास, अतुल बरा आरो जोगेन मोहन बिथांमोना मा मा थिरांथा लाखो खौरांगिरिफोरनि सिगाङाव फोरमायना होदों।  आबादारिफोरनि सांग्रांथि नि थाखाय 16 जानुवारि आव गामि आफाद जागोन।  आबादारिफोरनिफ्राय 10 लाख मेट्रिक तन माय बायगोन, एफसिआई आ 6 लाख मेट्रिक टन बायगोन, रायजो आव गासै 80 लाख मेट्रिक टन माय दिहुननाय जायो।  आबादारिफोरा माय फाननो थाखाय चार्टिफिकेट लानो नांगोन।  माल्टि अनार्स, एनसि भिलेज चार्तिफिकेट लानो नांगोन, लिज आव लानायनि बो लानो नांगोन, रेभेन्यु बिफान निफ्राय लानो नांगोन।  सासे आबादारि आ 50 मेट्रिक टन नि बारा माय फाननो मोना।  एकाउन्ट नि गेजेरजों रां होगोन।  फैगो मिउनिसिपाल बिसायखथि आ बेलट नि सोलाय ईभिएम आव जागोन बिसायखथि, 743 कलेज नि प्रफेसार नि साख्रि थिसननाय नि गनायथि, 233 3थि ग्रेड नि साख्रि आरो 524 4थि ग्रेड नि साख्रि नि गनायथि।  बेखौ मे दान नि गेजेराव होनो नांगोन।  आसाम गौरब, बैभव आरो शौरभ बान्था खो 24 जानुवारि आव होनाय जागोन।  गिबि मन्थ्रि आरो राज्यपाल आ बाहागो लागोन।  1 फेब्रुवारि निफ्राय सदभावना मिशन आ जागायगोन आरो बेयो 10 मे नि गेजेराव जोबगोन, बे समखिनियाव गोजाम फाईल नि खामानि खौ फोजोबगोन।  आसाम आव मोब्लिब नि बेसेन खौ खम खालामगोन।  बायनाय एग्रिमेन्ट खौ गोदान खालामफिननायनि थिरांथा 2043 सिम नि थाखाय।
 आसाम आव बे साननै गोबां अखा हागोन नि सम्भावना दं होनना बोथोर बिगियान आ बुंदों।  बाक्सा नि सालबारि आव मैया गोबां अखा हादोंमोन, अन्थाय अखा हादों।  मागो नि सिगां गोबां अखा हानो हागौ।  सालबारि नि खारिजा बिजनि, आनन्द बाजार, मानास, गोवर्धना बायदि ओनसोल फोराव गोबां अखा जों लोगोसे अन्थाय बो गोगेलैदों।  बंगोप लैथो निफ्राय जानाय बारहुंखा नि थाखायनो अखा हानायनि सम्भावना दं होनना बुंदों।
 बिटिसि नि गाहाय प्रमद बर बिथाङा गासै बिटिसि नि थागिबि जों लोगोसे हाग्रामा महिलारि बिथांखौ मागो दमासि नि गाहाम हामलायनायखौ बावदों आरो लोगोसे बिपिएफ दोलो नि जोबस्रांनायखौ लुबैया होनना बुङो।  आं जोबस्रांनायखौ लुबैया, नाथाय बेयो जोबस्रांनाय नि जाहोन आ बिपिएफ आ गावनो, जाय जाबायदि खामानि मावो बेनि फिथायखौ मोनखायो।  कक्राझार नि गोसायगांव नि हाब्रुबिल नि नेपालपारा याव थानाय एसअपिदि नि सिंनि 2 कौटि रां बाहायनानै बानायनो गोनां टेक्सटाईल ईन्दास्त्रि नि मावखुलि नि खुन्थिया गायसननाय हाबाफारि आव बाहागो लानानै बुंदों।
 बिस्वनाथ पुलिस नि एनकाउन्टार खौ गिनानै द्राग्स लाग्रा सासे सुबुङा गावनो निशा निफ्राय उदां खालामनाय मिरु आव थांदों।  सेंग्रा या गावनो बुंदों बेखौ।  बिस्वनाथ पुलिस आ द्राग्स नि बेरेखा अपारेशन खालामनाय आ बारा जालांगासिनो जायनि थाखाय जिला नि थासारि आ बो मोजां जालांगासिनो।  सप्तासे सो सिगां बे मिरु खौ खुलिनाय जादोंमोन पुलिसफोरनि मदद आव।  दायो गोबां सुबुंफोरा नो बेयाव थाङो गावखौनो द्राग्स निफ्राय उदां खालामनो थाखाय।  गोबां बिमा बिफा या गावनि गथ फोरखौ लांदों बे मिरु आव।
 बिस्वनात जिल्ला दुलाराय बर' फरायसा आफादनि 5थि थान्दै जखन्थाइखौ देग्लाइ बिस्वनात दख'रा एबसुनि बेन्दोंङाव थानाय भिमाजुलिनि बाजै चेन्टार लोख्खि फोथाराव साननैनि मेहेरगोनां हाबाफारिजों खुंफुंदों ।  बे थान्दै जखन्थाइनिनो गेवलां मेलाव मिरु एबसुनि आफादगिरि मानगोनां मुस्रि दिपेन बर'आ गाहाइ आलासि महरै बाहागो लायो आरो मेलखौ बेखेवनानै होयो बिस्वनात जिल्ला एबसुनि बोसोनगिरि मुस्रि बिबेखानन्द ब्रह्मआ ।  गाहाइ आलासि महरै बाहागो लानानै मिरु एबसुनि आफादगिरि मानगोनां मुस्रि दिपेन बर'आ सनितपुर आरो बिस्वनात जिल्लानि थाखाय जर'खायै बिटिआर गोरोबथानि 3. 1नि (i) आरो 5. 3 दफानि गेजेरजों गुसुं समनि गेजेरावनो गामि सोसननाय आरो हानि मोन्थाइखौ होनांगौनि थाखाय एबसुआ जर'खायै खामानि मावगासिनो दङ होननानै राइजोफोरनो फोरमायनानै एबसुआ दाबो माहारिबाद आखुनिफ्राइ दोरोदाखै आरो इयुनावबो दोरोदनायनि बाथ्रा गैया होननानै एबसुआ बर' हारिनि थाखायनो दाजानाय आफादखासो होननानै गावनि बेसेन गोनां बिबुंथिनि गेजेरजों बुङो ।  गुबुन फार्से कारेमुरानि रनाइस्रि गेवलां फोथाराव साननैनि हाबाफारिजों खुंफुंजानाय दख्खिन बास्का दख'रा एबसुनि 25थि थान्दै जखन्थाइनि गेवलां मेलाव गाहाइ आलासि महरै बाहागो लायो मिरु एबसुनि गाहाइ नेहाथारि मानगोनां मुस्रि खनिन्द्र बसुमतारीआ ।  गाहाइ आलासि महरै बाहागो लानानै बिथाङा आथिखालनि बर' हारिनि थासारिनि सायाव गुवारै बिबुंथि लाखिनानै बर' हारियाव दिनै सानैसो सुबुं दङ जाय सुबुंफोरा बर' हारिनि गेजेराव खौसेथि आरो जौगानायखौ अराय लुबैया होननानै बैसोर बादि सुबुंनि सायहानिफ्राइबो अराय गोजानाव थानो बयखौबो खावलायो ।
 निउज चेनेल नि टिआरपि रेतिं फोसावनो होदों मिरु आ।  बिएआरसि आ फिन फोसावगोन टिआरपि खौ.  नंखाय टिआरपि नि केलेंकारि नि थाखाय गोबाव सम बन्ध जाना थादोंमोन।  दानिया दानारि हिसाबै होगोन टिआरपि खौ, आगोलाव बन्ध जाना थानाय दान फोरनि टिआरपि खौ बो फोसावगोन।
 आसाम आव मोसौ मैसो नि स्माग्लिं खालामनाय आ खम जायाखै, गोदान गोदान आईदिया दिहुननानै लांलाय लाबोलाय खालामनाय आ बारा जादों।  बे बार आव ग्राहमपुर पुलिस नि आखाय आव हमजायो, गारि जों लोगोसे बेयाव लांनाय मा 11 मोसौ मैसो जब्द खालामदों।  कक्राझार नि गोसाईगांव आव मोनदों, गंसे गारि आव आयथें आव खानानै जिगाब जों खोबथेनानै धुबुरि सिम लांनो नागिरदोंमोन।  मोसौ फोरजों लोगोसे सा 8 खौ हमदों।  जिगाब खोबना लाबोनाय आव हां लानो हायि नि मासे मैसो थैदों होनना मिथिना मोनदों।
 भारत आरो खोला आफ्रिका नि गेजेराव जानाय 3 थि टेष्ट आव भारत आ नैथि ईनिंस आव नैथि सान आव 57 रान आव सानै विकेट थांदों, दासिम भारत आ 70 रान जादों।  नैथि ईनिंश आव भारत आ खोला आफ्रिका खौ 210 रान आव अल आउट खालामदों, बुमराह आ सा 5 विकेट लादों।  भारत आ बो गिबि ईनिंश आव 223 रान आव नो अल आउट जादोंमोन।
 आईएसएल आव मैया केरला या उरिस्या खौ 2-0 गल जों फेजेनदों।  बेखौ देरहानानै 20 पईन्ट्स जों 1 थि नम्बर आव दं।  उरिस्या या 13 पईन्ट्स जों 8 थि नम्बर आव दं।
 ईंराजि आव एमए पास सिखाव, हमनाय नि उनाव पुलिस आ बिनि सोमोन्दै मिथिना सोमोनाङो।  पुलिस अफिसार आ बो सान्दोंमोन जानो हागौ बे सिखाव नि जाथाय आ बो गुबुन सिगाङाव जानाय जाथाय बायदि नो होननानै।  मोब्लिब बिफाननि मावथि नि न आव सिखाव खौ खालामदोंमोन।  जाथाय आ सोनाब बंग नि, सिखाव नि मुङा शौमाल्य चौधुरि।  सोनाब बंग नि बर्धमान बुहुमफरायसालि नि ईंराजि आयदा नि एमए पास.  बिफा या पिदाब्लिउदि बिफाननि आजिरा मोननाय मावथि।  आशोनशोल आव रेलवे आव पार्मानेन्ट नङि साख्रि बो मावदोंमोन, नाथाय बे खामानि खौ मोजां मोनाखैमोन, आरो बे जायगायावनो सिखाव नि गियान खौ लादोंमोन।  दासिम बियो 170 नि बारा सिखाव खालामनाय होनना पुलिसफोरनि सिगाङाव बुंना लादों।
 बिस्वनात जिल्ला दुलाराय बर' फरायसा आफादनि 5थि थान्दै जखन्थाइखौ देग्लाइ बिस्वनात दख'रा एबसुनि बेन्दोंङाव थानाय भिमाजुलिनि बाजै चेन्टार लोख्खि फोथाराव साननैनि मेहेरगोनां हाबाफारिजों खुंफुंदों ।  बे थान्दै जखन्थाइनिनो थान्दै मेलखौ हांख्राइहरनाय लेखायै मिरु एबसुनि गाहाइ नेहाथारि मानगोनां मुस्रि खनिन्द्र बसुमतारीआ गावनि बेसेनगोनां बिबुंथिनि गेजेरजों बेखेवनानै होयो।  बेखेवनाय बिबुंथियाव बिथाङा आफादारि बिथिंनि सायाव गुवारै आरो गेबेङै बेखेवनानै होना आथिखालनि थासारिनि सावगारिफोरनि सायावबो एरखांनानै होयो ।  बिथाङा एबसुनि थांखांनाय 53 बोसोरनि जारिमिननि सोमोन्दै थान्दै आरो नोजोरबोआरि मोननो फोरमायनानै थांनाय गोलाउ समाव सिलायनि गुलियानो एबसुखौ फोजोबस्रांनो हाबोआखै आथिखालाव जिखि थासारियानो फैया मानो एबसुखौ जेबो गोहोआनो फोजोबस्रांनो हानाय नङा होननानै साननैसो सिगांनिफ्राइ बर' हारियाव गोजोन, खौसेथि आरो जौगाजानो लुबैयै सानैसो सुबुङा गोदानै फरायसा आफाद दानो नागिरनाय खोथाया हारिनाङैनो गनायथाव नङा होननानै गावनि बिबुंथियाव दाजाबदेरनानै बुङो ।
 आसाम पुलिस नि दिएसपि जाबाय अलिम्पिक आव ब्रन्ज मेडेल मोननाय बक्सिं गेलेगिरि लाभलिना बरगोहाई आ।  आसामनि गिबि मन्थ्रि आ दिनै दिएसपि नि साख्रि खौ होयो।  रायजो सोरखार नि गेलेनाय खान्थि नि बादियै साख्रि खौ होनाय जायो।  साख्रि आव थिसननाय हाबाफारि आव आसामनि दिजिपि भास्करज्योति महन्त बिथाङा बो दंमोन।  आसामनि गिबि मन्थ्रि आ साख्रि खौ होनायनि उनाव बुंदों गेलेनाय नि खान्थि बादियै 21 बेत्स आव सोदों, बिनि बैसो आ खम बेखायनो पुलिस नि गोजौ बिबान आव थांनो हागोन, दिग्रि पास जायोब्ला आईपिएस सिम थांनो हागोन।  21 बेत्स नि खम सुबुंफोरा बेबायदि मासि मोननो हादों।
 पाकिस्तान आ गाव हारसिंनो गाहाय जानांबाय।  बुंदों फैगो 100 बोसोर सिम भारत जों सुथुर जानो लुबैया।  गावनि रैखाथि नि खान्थि आव बेबायदि लिरदों।  100 पेज नि बे खान्थि आव खाथि नि हादर फोरजों मोजाङै थानो आरो रांखान्थियारि गोरोबथा या पाकिस्तान नि गुबुन हादर नि खान्थि नि मिरु जागोन।  गोबाव सम निफ्राय भारत आरो पाकुस्तान नि गेजेराव कास्मिर खौ लानानै जानाय नांलायनाय नि गेजेराव बो भारत जों फालांगियारि सोमोन्दो नि थाखाय पाकिस्तान निफ्राय लामा या खुला या नो थागोन होनना बुंदों।  2019 मायथाई आव मोदि सोरखार आ आर्तिकोल 370 खौ बोखारनायनि उनाव नो पाकिस्तान आ भारत जों सोमोन्दो खौ गाज्रिसिन खालामदोंमोन।
 आईपिएल नि मेगा निलाम नि सान खौ फोसावबाय बिसिसिआई आ।  फेब्रुवारि आव जागोन निलाम आ, फेब्रुवारि नि 12 आरो 13 आव, बे बार नि निलाम आ बांगालुरु आव जागोन।  मोननै फ्रेन्सायजि आ निलाम नि सिगाङाव नो सायखनायनो हागोन क्रिकेटार, मानोना गोदानै मोननै दोलो खौ बे बार सोनाय जादों, आहमेदाबाद आरो लक्ष्नौ खौ।  निलाम नि सप्तानै सिगां नो सोर सोरखौ सायखदों बेखौ आईपिएल नि बिबानगिरिफोरनो खोन्थानो नांगोन।
 भारत आरो खोला आफ्रिका नि गेजेराव जानाय 3थि टेष्ट आव दासिम खोला आफ्रिका या 35 अभार आव 100 रान बुदों सा 3 विकेट जों।  भारत आ गिबि ईनिंश आव 223 रान आव नो अल आउत जादोंमोन।
 211 सान नि रेकर्ड खौ सिफायबाय, 24 घन्टा याव 1,98,720 केस मोनदों।  बे दाननि गेजेर निफ्राय गिथावना महर लानो हागौ.  हादर आव बारानिफ्राय बारा जालांगासिनो कभिद नि अन्जिमा या।  मैया सा 442 नि बो जिउ गोमादों।  आईआईटि कानपुर नि प्रफेशर महिन्द्र आगरवाल बिथाङा फैबाय थानाय समाव बांसिन गिथावना महर लागोन होनना बुंदों।  बो गोसारनायय खौ गोरा लकदाउन आ सो होबथानो हागोन, नाथाय नैथि दोहौ आव जाबायदि सावस्रि बेबस्था खौ सिफायदोंमोन, बेबायदि जानायनि सम्भावना गैया होनना बुंदों। 